Vliegtuigongeluk eis 71Foto: Life.ru via AP Pres. Wladimir Poetin van Rusland het ŉ ondersoek gelas na ŉ vliegtuigongeluk waarin 71 mense dood is. Die passasiersvliegtuig van die Saratov-lugdiens het Saterdag neergestort kort nadat dit van die Domodedowo-lughawe in Moskou opgestyg het. “Die president het opdrag gegee dat ŉ spesiale kommissie van ondersoek aangestel word,” het Dmitry Peskov, woordvoerder van die Kremlin, gesê. Poetin het sy medelye met die families uitgespreek wat geliefdes in die ongeluk verloor het. Foto: Life.ru via AP Die An-148-straler se wrak is naby die dorpie Stepanovskoye gevind. Wrakstukke het verstrooid oor die sneeubedekte veld gelê. Die vliegtuig was op pad na die stad Orsk naby die grens aan Kazakstan. Daar was 65 passasiers en ses bemanningslede aan boord die vliegtuig. Al die oorledenes benewens drie mense was van Rusland. Volgens die Russiese lugvervoeragentskap is radiokontak minute ná die vliegtuig opgestyg het, verloor. Saratov het die agt jaar oue vliegtuig in 2017 van die Rossiya-lugredery gekoop. Daar was sedert 2010 vier groot vliegtuigongelukke in Rusland waarin meer as 240 mense dood is.